62023CO0763_INF
Euroopa Kohtu (üheksas koda) 25. juuni 2024. aasta määrus –Dragoram Tour
(kohtuasi C‑763/23)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Maksustamine – Käibemaks – Direktiiv 2006/112/EÜ – Artiklid 306–308 – Reisibüroode erikord – Kohaldamisala – Tehingud, mida teevad reisibürood maksukohustuslasest kolmandalt isikult ostetud lennupiletite edasimüügil lisatasu sisaldava hinnaga – Lisateenuse puudumine
1.
Maksualaste õigusaktide ühtlustamine – Ühine käibemaksusüsteem – Reisibüroode erikord – Kohaldamisala – Reisibüroode poolt maksukohustuslasest kolmandalt isikult ostetud lennupiletite edasimüük lisatasu sisaldava hinnaga – Hõlmamine – Kaubatarnete tegemine või teenuste osutamine, mis võib kaasneda selle kättesaadavaks tegemisega – Mõju puudumine
(Nõukogu direktiiv 2006/112, artiklid 306–310)
(vt punktid 29–34 ja resolutsiooni punkt 1)
2.
Maksualaste õigusaktide ühtlustamine – Ühine käibemaksusüsteem – Reisibüroode erikord – Erand selle kohaldamisest, millega antakse reisibüroodele õigus valida rahvusvahelise reisijateveo korral tavapäraste käibemaksureeglite kohaldamine – Lubamatus
(Nõukogu direktiiv 2006/112, artikli 306 lõige 1 ja artikkel 308)
(vt punkt 43 ja resolutsiooni punkt 2)
Resolutsioon
1.
Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 306
tuleb tõlgendada nii, et
maksukohustuslase teenus, mis seisneb lennupiletite ostmises teistelt maksukohustuslastelt ja nende edasimüügis füüsilistele isikutele vahendustasu sisaldava hinnaga kuulub reisibüroode käibemaksu erikorra kohaldamisalasse sõltumata asjaolust, et teenusega ei kaasne muid lisateenuseid peale teavitamis‑ ja nõustamisteenuste.
2.
Direktiivi 2006/112 artikli 306 lõiget 1 ja artiklit 308
tuleb tõlgendada nii, et
nendega on vastuolus riigisisesed õigusnormid, millega on kehtestatud erand reisibüroode käibemaksu erikorra kohaldamisest, andes reisibüroodele õiguse valida rahvusvahelise reisijateveo korral tavapäraste käibemaksureeglite kohaldamine.